ПРОТОКОЛ № 15
от заседание на Комисия по дисциплинарните производства
на Висшия съдебен съвет,
проведено на 15 април  2014 г.

Днес, 15 април 2014 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

           ПРЕДСЕДАТЕЛ:  ВАСИЛ ПЕТРОВ
ЧЛЕНОВЕ:  СВЕТЛА ПЕТКОВА
                                                                         ЮЛИЯ КОВАЧЕВА
                                                                         ГАЛЯ ГЕОРГИЕВА
                                                                         ЯСЕН ТОДОРОВ
                                                                         МИХАИЛ КОЖАРЕВ
                                                                         МИЛКА ИТОВА

От администрацията на ВСС: Деница Захариева  – експертен сътрудник на Комисия по дисциплинарните производства.

Заседанието протече при следния дневен ред:

1. Изслушване на Олег Димитров – окръжен прокурор на Окръжна прокуратура гр. Монтана, във връзка със заповед № 26/10.03.2014 г., с която на следовател Петков е наложено дисциплинарно наказание „порицание”.

2. Предложение от адв. Петър Китанов – председател на Софийски адвокатски съвет, за налагане на дисциплинарно наказание на Христина Гарванска – съдия в Софийски районен съд.

3. Писмо от следовател Валери Николаев Панайотов – член на Комисия по професионална етика към Окръжна прокуратура гр. Пазарджик, относно предложение от Димитрия Ганчева – окръжен прокурор на  Окръжна прокуратура гр. Пазарджик, за налагане на дисциплинарно наказание на Георги Христов Кацаров – районен прокурор на Районна прокуратура гр. Пазарджик.

4. Анализ на медийните изяви на членовете на ВСС в периода януари – март 2014 г.

5. Информация за публикации в медиите, свързани с дейността на Висшия съдебен съвет 27.03 – 08.04.2014 г.

6. Молба от Златко Колев Костадинов – съдия в Районен съд гр. Карнобат.

По дневния ред

1. ОТНОСНО: Изслушване на Олег Димитров – окръжен прокурор на Окръжна прокуратура гр. Монтана, във връзка със заповед № 26/10.03.2014 г., с която на следовател Петков е наложено дисциплинарно наказание „порицание”.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:
1.1. Отлага разглеждането за следващото заседание на Комисията.
1.2. Да се покани за изслушване в заседанието на комисията, което ще се проведе на 22 април 2014 г., Олег Димитров – окръжен прокурор на Окръжна прокуратура гр. Монтана и Лилия Илиева – заместник-окръжен прокурор на Окръжна прокуратура гр. Монтана.
1.3. Да се изиска наблюдателната преписка от Окръжна прокуратура гр. Монтана по следствено дело № 1133/1993 г. на ТСО - Лом, както и деловодните книги, отразяващи движението на делото. 

2. ОТНОСНО: Предложение от адв. Петър Китанов – председател на Софийски адвокатски съвет, за налагане на дисциплинарно наказание на Христина Гарванска – съдия в Софийски районен съд.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:
2.1. Отлага разглеждането за следващо заседание на Комисията.
           2.1. Да се изиска от председателя на Софийски адвокатски съвет прекратената дисциплинарна преписка № 524/13 г., образувана срещу адв. Илиан Милков Василев – член на Софийска адвокатска колегия.
	2.2. Да се изиска от председателя на Софийски районен съд справка за движението на НОХД № 16744/2010 г. по описа на СРС, НО, 115 - състав, копие от протоколите от проведените съдебни заседания, както и направените аудиозаписи от същите.

3. ОТНОСНО: Писмо от следовател Валери Николаев Панайотов – член на Комисия по професионална етика към Окръжна прокуратура гр. Пазарджик, относно предложение от Димитрия Ганчева – окръжен прокурор на  Окръжна прокуратура гр. Пазарджик, за налагане на дисциплинарно наказание на Георги Христов Кацаров – районен прокурор на Районна прокуратура гр. Пазарджик.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Писмото от следовател Валери Николаев Панайотов – член на Комисия по професионална етика към Окръжна прокуратура гр. Пазарджик, да се изпрати на дисциплинарния състав по дисциплинарно дело № 16 по описа на ВСС за 2014 г., по компетентност.

4. ОТНОСНО: Анализ на медийните изяви на членовете на ВСС в периода януари – март 2014 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Изразява несъгласие със съдържанието на изготвения анализ на медийните изяви на членовете на ВСС в периода януари – март 2014 г. в следните негови части:
- употребената дума „донякъде” преди „Правен свят” на страница  3-та, абзац 3-ти, изречение 1-во;
- съдържащата се препоръка до председателите на постоянните комисии на страница 3-та, абзац 3-ти, изречение 4 –то;
- неупоменаването на медията „Правен свят”, на страница 4-та, т. 3 от съдържащите се в анализа изводи.
	4.2. Изпраща решението на Комисия „Публична комуникация” на ВСС.

5.ОТНОСНО: Информация за публикации в медиите, свързани с дейността на Висшия съдебен съвет 27.03 – 08.04.2014 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Приема за сведение информация за публикации в медиите, свързани с дейността на Висшия съдебен съвет 27.03 – 08.04.2014 г.

6. ОТНОСНО: Молба от Златко Колев Костадинов – съдия в Районен съд гр. Карнобат.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1. Приема за сведение молбата от Златко Колев Костадинов– съдия в Районен съд гр. Карнобат.
.

15.04.2014 г.			                
						ПРЕДСЕДАТЕЛ: /П/
                                                                                                      ВАСИЛ ПЕТРОВ